Avegno-Gordevio

Avegno-Gordevio estas komunumo de la Komunumaro Maggia kaj la Distrikto Vallemaggia en Kantono Tiĉino, Svislando. Ĝi havis 1426 loĝantojn je la 31-a de decembro 2011.

 Geografio 
Avegno-Gordevio situas en la suba parto de la Valo de Maggia ĉe la orienta bordo de la rivero Maggia, 10 kilometrojn norde de Locarno. La komunumo konsistas el la vilaĝoj Avegno, Avegno Chiesa, Avegno di Fuori, Gordevio, Villa kaj Brié. Fonto: Reta mapo 1:20000 de Swisstopo

La teritorio de la komunumo etendiĝas sur areo de 27,34 km², de kiuj 63,6% estas kovritaj de arbaro, 10,0% servas por agrikulturo kaj 3,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Avegno-Gordevio limas en nordo al Brione (Verzasca), en nordoriento al Lavertezzo, en orientonordoriento al Corippo, en oriento al Brione sopra Minusio, en sudoriento al Minusio, en sudo al Orselina, en sudokcidento al Terre di Pedemonte, kaj en okcidento kaj nordokcidento al Maggia.

 Trafiko 
Tra Avegno-Gordevio pasas la kantona ĉefvojo n-ro 407, kiu kondukas al la Valo de Maggia. Pere de la buslinio n-ro 10 de Locarno al Cevio kaj Lavizzara la komunumo estas konektita al la publika transportreto.

 Historio 
La unua dokumenta mencio de Avegno datiĝas el la jaro 1189 kiel Vegno.
Fonto: Daniela Pauli Falconi: Avegno en Historia Leksikono de Svislando (2010-02-25) La unua dokumenta mencio de Gordevio okazis 11 jarojn poste en la jaro 1200 kiel de gordauio.
Fonto: Daniela Pauli Falconi:  Gordevio en Historia Leksikono de Svislando (2006-11-14) La aktuala komunumo Avegno-Gordevio estis fondita la 20-an de aprilo 2008 per la kunigo de la ĝis tiam aŭtonomaj komunumoj Avegno kaj Gordevio surbaze de baloto de la 29-a de aprilo 2007.Fonto: Prezento de la komunumo en la retejo de Agegno-Gordevio

 Notoj kaj referencoj 


 Eksteraj ligiloj 
 Oficiala retejo de la komunumo Avegno-Gordevio